Mainos: Asuinkortteliin tulee oma juoksurata, yrttitarha ja juhlasali - Mainos - Turun Sanomat\nAsuinkortteliin tulee oma juoksurata, yrttitarha ja juhlasali\nTurun linna saa naapurikseen kahdentoista kerrostalon muodostaman Harppuunakorttelin. Merimieseläkekassan rakennuttamassa kohteessa katse on nostettu hieman kauemmas horisonttiin. Korttelista halutaan rakentaa lähes energiaomavarainen, ekologinen ja yhteisöllinen kokonaisuus.\nViitisen vuotta sitten arkkitehti Juha-Petri Virtanen Sigge Arkkitehdit Oy:stä sai Merimieseläkekassalta tehtäväkseen suunnitella Turun linnan lähelle tuhannen asukkaan naapuruston. Arvopaikalle rakennettavalle kokonaisuudelle oli asetettu pitkä lista vaatimuksia ja toiveita. Kokonaisuuden tuli olla energian suhteen niin omavarainen kuin mahdollista. Lisäksi asuinkorttelista haluttiin kaikille ikäryhmille sopiva, yhteisöllinen, viihtyisä ja turvallinen. Asumiskustannukset eivät saaneet nousta liian korkeiksi. Suunnittelussa tuli ottaa huomioon luonnonläheisyys ja aktiivinen elämäntapa.\nVierailemme työmaalla yhdessä rakennusliike NCC:n vastaavan mestarin, Roope Mäkisen, ja asuntojen myynnistä vastaavan OP Koti Turun Seutu Oy LKV:n yhteyspäällikkö Sanna Varjanteen kanssa katsomassa, millaisia ratkaisuja löytyi.\nAsunnot ovat pohjaratkaisuiltaan kekseliäitä. Suunnittelussa on otettu huomioon valo, neliöiden käyttö ja tilojen avoimuus.\nEnergiaa maasta ja ilmasta\nLähtökohtana on ollut eläkekassan tahto rakentaa kestävää kehitystä tukeva, energiatehokas ja uusiutuvaa energiaa hyödyntävä kortteli, joka voisi samalla olla esimerkkinä muille. Lämmönlähteeksi valittiin maalämpö, joka voidaan hyödyntää lämmityksen lisäksi viilennykseen kuumimmalla kesäkaudella. Energiaomavaraisuutta täydentää hauskan epäsymmetristen kattojen etelälappeille sijoitetut aurinkopaneelit ja pihakannen kulkuväyliä sulana pitävät ilmavesilämpöpumput. Valmiilla alueella tulee olemaan noin 800 aurinkopaneelia ja 80 maalämmönkeruupistettä. Näiden avulla tullaan tuottamaan lähes kaikki asukkaiden tarvitsema lämmitysenergia.\n-\tTietääksemme tämä on Pohjoismaiden suurin uusiutuvan energian asuinrakennuskohde, Virtanen kertoo.\nHarppuunakortteli onkin valmistuessaan ainutlaatuinen kokonaisuus, jossa energian käyttökustannukset on minimoitu. Kun energiaomavaraisuus on korkea, ovat myös CO2-päästöt pienimmät mahdolliset.\nSisäpihasta muodostuu keidas, jossa on omat alueensa liikkumiseen, puutarhanhoitoon ja yhdessäoloon. Viherkattoinen Korttelitalo on asukkaiden yhteinen olohuone, jossa voi järjestää vaikka valmistujaisjuhlia.\nNyt kahdessa Harppuunakortteliksi nimetyn kohteen taloista asutaan, ja kaksi seuraavaa valmistuu kevään aikana. Korttelin sisäpiha alkaa jo hahmottua, vaikkei kohde olekaan vielä valmis. Mieleen tulevat Portsan puutalokortteleiden yhteispihat, joissa elämä keskittyy ulos. Harppuunakorttelissa ryytimaat ja hyötykasvit ovat päässeet kunniapaikalle. Lapsilla on tilaa temmeltää ja purkaa energiaansa pallokentällä ja piha-aluetta kiertävällä 400 metrin juoksuradalla. Lähes hehtaarin kokoisella tontin sisäpihalla ei ole yhtään autoa, vaan ne ovat pihakannen alle jäävässä parkkihallissa.\nYhteisöllisyyttä lisää pihapiirin keskellä oleva Korttelitalo. Sen käytöstä päättävät asukkaat itse. Kookas rakennus sopisi vaikka asukkaiden harrastetiloiksi ja juhlasaliksi. Jännittävän mallisesta rakennuksesta, jonka viherkatolle saa vapaasti kiivetä, löytyvät myös saunat niille, jotka eivät halua hankkia omaansa.\n-\tToivomme, että kortteliin muuttaa eri elämänvaiheissa olevia ihmisiä, ja ainakin tähän asti se on toteutunut hyvin. Lapsille piha on kiinnostavaa seikkailumaa, aikuisille paikka kuntoilla tai rentoutua. Vanhemmalle väestölle se tuo esteettömyyttä, turvallisuutta ja paluun oman kasvimaan ääreen ilman suuria velvoitteita, Varjanne kertoo.\nHarppuunakorttelissa on mietitty rakennuksen koko elinkaarta. Asunnoissa on käytetty rakennustapoja ja materiaaleja, jotka kestävät terveinä vuosikymmeniä.\nYksi rakentajien ylpeydenaiheista on hulevesijärjestelmä, joka on tiettävästi ensimmäinen laatuaan. Tontin sadevedet johdetaan katoilta ja viherkatoilta parkkihallin ja pihakannen alla olevaan viivytysaltaaseen, jossa on kahden metrin vaahtolasikerros. Järjestelmä takaa myös sen, että savimaa rakennusten alla pysyy juuri sopivan kosteana.\n-\tVaahtolasi on suomalainen, kierrätyslasista valmistettu tuote, joten se on myös ekologinen. Myös alueen asfaltoitavien teiden rakennekerroksissa käytämme vaahtolasia sekä murskattua betonia ja tiiltä, joka on saatu korttelin vanhoista, puhtaista betonirakenteista, vastaava mestari Mäkinen kertoo.\nHulevesien imeytymistä edistävät myös viherkatot, joita korttelista löytyy sekä pihakannelta että Korttelitalon katolta. Rakennekerrokset suunnitellaan kasvuston mukaisesti: yläpinnassa on vettä pidättävä kenno ja alapuolella salaojittava. Siitä väliltä löytyy suojaavia rakenteita ja geotekstiilejä, selventää Roope Mäkinen.\nRakennuksen ulkoasuun tuo omaleimaisuutta ja merihenkisyyttäkin Organowood-laudoitus. Ekologinen materiaali on kyllästetty ilman kemikaaleja. Se on huoltovapaa – ajan myötä se vain harmaantuu kauniisti.\n- Tässä kohteessa on moni asia ajateltu pitkälle tulevaisuuteen. Vastuullinen suunnittelu tuo mukanaan alhaiset asumiskustannukset, joten asiakkaan ei tarvitse tällä kertaa valita ekologisuuden ja taloudellisuuden välillä, Varjanne iloitsee.\nHarppuunakortteli on valmistuttuaan lähes energiaomavarainen, noin tuhannen ihmisen yhteisöllinen asuinkortteli.\nHarppuunakortteli, Vallihaudankatu 1, 20100 Turku, www.harppuunakortteli.fi\nOP Koti Turun Seutu Oy LKV, Harppuunakorttelin myyntitiimi: p. 040 357 5787\nYhteyspäällikkö Sanna Varjanne, sanna.varjanne@op.fi, p. 040 756 9496


Halvat lennot kohteeseen Kenai alkaen 1 601 € | Skyscanner\nTarkoititko lentoja paikasta Kenai?\nLöydä halvat lennot matkallesi kohteeseen Kenai Skyscannerin avulla\nJos haaveissasi on halvat lennot kohteeseen Kenai, me olemme täällä sinua varten! Skyscannerin matkahaku on maksuton ja helppokäyttöinen, ja löydät avullamme halvat lennot kohteeseen Kenai kätevästi!\nSkyscanner vertailee puolestasi miljoonia lentoja nettisivuilta ja hakukoneista ympäri maailman, jotta sinä saat mahdollisimman halvat lentoliput matkallesi. Me autamme sinua nappaamaan parhaat halpalennot ja edulliset lennot lentokentälle Kenai aina näppärästi.\nKäytä hintakalenteria ja etsi halvat lentoliput kohteeseen Kenai\nOletko joustava matkustuspäiviesi suhteen? Hyvä! Skyscannerin hintakalenterin avulla näet yhdellä vilauksella edulliset lennot koko kuukauden ajalle. Hintakalenterissamme voit myös valita näkyviin kohdan "halvin kuukausi" ja juuri sille kuukaudelle on saatavilla ne parhaat halpalennot! Lentojen hinnat kentälle Kenai saat siis kätevästi näkyviin, lue lisää: Näin käytät Skyscannerin hintakalenteria.\nEtsi edulliset äkkilähdöt kohteeseen Kenai\nHalvat lentoliput kohteeseen Kenai saattavat löytyä aivan muutaman päivän tai viikon päähän. Lentojen hinnat saattavat vaihdella paljonkin, avullamme äkkilähdöt ja edulliset lennot on helppoa löytää. Lue vinkkimme: Nappaa halvat lennot ja äkkilähdöt Skyscannerin avulla. Ole siis valmis lähtemään pian lennolle kohteeseen Kenai!\nEtsi hotelli ja vuokra-auto läheltä Kenai lentokenttää\nKun matkakohteesi on Kenai, Skyscannerin matkahakukone etsii sinulle sopivimman hotellin yli 1 200 000 majoitusvaihtoehdon joukosta. Sen lisäksi Skyscannerilla autonvuokraus onnistuu näppärästi. Hae vuokra-auto Skyscannerin haulla, löydät parhaat autonvuokraukset ja lentokenttäkuljetukset kohteesta Kenai.\nEdullisimmat lennot kohteeseen Kenai lentokentiltä kohteen Suomi lähellä\nHelsinki - Kenai alkaen 1 601 €\nLentokenttiä kohteen Kenai lähellä\n96 km kohteesta Kenai\n104 km kohteesta Kenai\n127 km kohteesta Kenai\n140 km kohteesta Kenai\n141 km kohteesta Kenai\nKohteen Kenai lentokentät\nKetkä lentävät kohteeseen Kenai


Power Park — Matkablogi Lifestyleblogi Perhematkat Viinilaakson viemää — Paula Gaston\nFiltering by Tag: Power Park\nJuhannuksen uusi suurtapahtuma on Härmän Nordic King\nJune 30, 2016 Paula Gaston\n"Mikä ihmeen Nordic King?" kysyy teistä nyt suurin osa. Niin minäkin kysyin kun tulin Suomeen lomalle. En ollut kuullut, että Etelä-Pohjanmaan pikkuruinen Härmä, joka nykyään on osa Kauhavaa, oli kaikessa hiljaisuudessaan rakentanut uuden raviradan ja pistänyt hevosihmisille luun kurkkuun tarjoamalla kylmäverilähdön voittajalle kaikkien aikojen suurimman voittopotin maailmassa. No, ehkä ei niin hiljaisuudessa etteikö siitä täällä tiedetty, mutta Kaliforniaan asti tämä tieto ei nyt ollut ehtinyt levitä.\nJuhannuksen kunniaksi Härmän raviradalla ravattiin sitten historian ensimmäiset Nordic King -ravit kaksipäiväisessä tapahtumassa. Ravilippuun kuului sisäänpääsy ihan kivenheiton päässä olevaan PowerPark -huvipuistoon joka on saman puuhamiehen käsialaa sekin. Eikä ilon pito tietenkään vielä siihen päättynyt, vaan kahtena iltana järjestettiin ravien jälkeen myös iltajuhla jossa esiintyi valtava määrä Suomen eturivin artisteja. Ei hassumpaa! Pitihän meidänkin sitten lähteä katsomaan mistä tässä hommassa oikein on kyse.\nJuhannusaatto alkoi aurinkoisena kun saavuimme Härmään kello 12, eli juuri kun huvipuiston ovet aukaistiin. Tarkoituksena oli viettää aamupäivä PowerParkissa ja mennä sitten iltapäivällä raveihin käymään. Mukana meillä oli myös lapsia joten iltajuhlat saivat nyt jäädä välistä tänä vuonna. Edellisenä päivänä etsimme tietoja aukioloajoista, lipuista ja muista järjestelyistä. Lippuja olikin myynnissä tapahtuman kotisivuilla mutta missään ei mainittu, ettei niitä saa ostettua huvipuiston portilta joten oletimme, että tottakai saamme liput sieltä. Paikan päällä kuitenkin kävi selväksi, että lipunmyyjillä ei ollut pienintäkään tietoa yhteislipuista, ja lopulta he ohjasivat meidät kävelemään (lasten kanssa) toiseen päähän puistoa hotellin respaan. (DING! Ensimmäinen kehittämisen paikka ensi vuotta ajatellen). Onneksi saimme respasta samalla tietoa raviradalle menevistä ilmaiskuljetuksista ja kellonajoista (joka sekin olisi hyvä tieto olla ihan jokaisella lippuluukulla) ja pääsimme aloittamaan juhannusaaton hauskuuden.\nAika PowerParkissa meni todella nopsasti. Juhannus ei tainnut olla ihan se vuoden kiireisin päivä sillä pääsimme nauttimaan lyhyistä jonoista joka laitteeseen. Puisto on hyvin amerikkalaistyylinen, hyvin tehty ja siisti. Laitteita on moneen lähtöön ja iloisena yllätyksenä niitä oli runsaasti myös ihan pienille. Toisessa päässä puistoa on Röllimetsä jossa pääsee tapaamaan Rölliä ja Röllin ystäviä, tai voi käydä katselemassa metsän hauskoja rakennuksia. Täytyy sanoa, että olin erittäin positiivisesti yllättynyt tästä kokonaisuudesta. PowerPark kiilasi kyllä ihan kärkisijoille Suomen huvipuistolistallani.\nMuutaman tunnin huvipuistoilun jälkeen oli aika lähteä bussipysäkille ja katsastamaan raveja. Mutta eipäs sekään sujunut ihan helpoimmin (DING! Kehityskohde numero kaksi). Yllättäen puiston portit olikin suljettu siitä päästä josta linja-auton piti lähteä ja josta olimme tulleet sisään. Eli jälleen meidän piti kävellä toiseen päähän puistoa ja portista ulos, ja sieltä sitten puiston reunaa pitkin takaisin koko matka sinne suljetun portin luo ( ja taas niiden lasten kanssa). Koska missään ei varoiteltu, että portti suljettaisiin, emme olleet varanneet aikaa kävelyyn ja missasimme tietenkin sen bussin johon olimme ajatelleet hypätä. Onneksi sentään vielä yksi linja-auto tuli tämän jälkeenkin ja pääsimme perille.\nRavirata on ihan lähellä huvipuistoa ja moni varmaan matkasi sinne ihan kävellenkin. Uusi rata tietenkin näytti upealta ja sen reunoilla oli runsaasti tilaa katsojille ja myyntikojuille. Alue vain oli hiukan oudosti jaettu keskeltä kahtia "tavalliseksi" ja VIP-alueeksi. Ilman VIP-lippua ei ollut asiaa edes uuteen katsomorakennukseen. Oudoksun muutenkin tätä ravipiireissä olevaa VIP-lippukulttuuria jossa nämäkin liput ovat myynnissä kaikille. Niiden ainoa arvo se, että pääset alueelle jossa tarjoillaan ruokaa ja on ehkä parempi katsomotila. Mielestäni se ei tee sinusta VIP-vierasta sanan varsinaisessa merkityksessä että ostat itse itsellesi tämän kalliimman lipun. Ainakin meilläpäin VIP tarkoittaa jotain ihan muuta. Ehkä voitaisiin miettiä joku muu nimi tälle lipulle josta VIP-vieraat siis itse maksavat?\nJuhannusaaton upea keli ja hyvä rata tarkoitti juoksuissa tietenkin huippuaikoja. On mahtavaa, että ravikansakin on saanut taas oman juhannustapahtuman kaivattujen suviyön suurravien tilalle. Mutta sitä kuninkuusravi -huumaa ei vaan ollut johon olin mielessäni jo varautunut kun luin Nordic King -tapahtumasta. Koko aikana ei ollut jonoja kahville, toto-pisteille tai vessoille, eikä ollut linja-autoihin tunkeilevia hurmiossa olevia ihmisiä. Kaikkea muuta oli, mutta ei vaan ollut niitä ihmisiä. Viikonlopun kävijämäärä jäi 24 ooo:n eli kauaksi kuninkuusraveista, mutta hiljaa hyvää tulee (Lähde: Nordic King). Ensi vuonna toivottavasti jo reilusti enemmän väkeä!\nTältä näyttää uusi ravirata\nJokivarren kunkku on Nordic King\nToivon todella, että ravikansa ja muukin väki löytää tämän tapahtuman. Tästä ei paljoa konsepti parane! Tarjolla on jokaiselle jotakin ja tapahtuma on kritiikistäni huolimatta tasokkaasti tehty. Toivon myös, että raviväki osaa arvostaa sitä, että joku tarjoilee meille tällaisen mahdollisuuden näin upeaan suurkilpailuun Suomessa. Tästä kannattaa jokaisen ottaa hyöty irti ja olla iloinen, että meillä on mahdollisuus nostaa ravien profiilia.\nMe palasimme raveista vielä huvipuistoon hetkeksi, ja kun kotiin lähtiessä näimme niin monta tanssimekkoon tai kauluspaitaan sonnustautunutta vastaantulijaa, että teki melkein mieli kääntyä kannoilla ja jäädä vielä joraamaan illaksi.\ntags Nordic King, Härmä, Härmän ravirata, Power Park, ravit, juhannus, suurtapahtuma, Etelä-Pohjanmaa, Alahärmä, Kauhava


TARU - Performatiivinen iltakoulu 15.11.2005\nPerformatiivinen iltakoulu 15.11.2005\nTARU –projekti järjesti yhdessä taiteilija Pekka Luhdan kanssa Performatiivisen ILTAKOULUn tiistaina 15.11. klo 19 – 22. Koulutilana toimi näyttelytila Forum Box, Ruoholahdenrannassa. Iltakouluun osallistui 40 oppilasta.\nIltakoulun kuraattorina toimi Pekka Luhta.\nIltakoulu on toiminut performanssitaiteen - ja laajemminkin koko nykytaiteen - käsitteellisenä työpajana, pääasiallisina muotoinaan performatiiviset luennot, ympäristöt ja keskustelut.\nProjekti käynnistyi marraskuussa 2004. Käynnistäminen pohjautui Kuvataideakatemian performanssitaiteesta kiinnostuneiden oppilaiden ja Pekka Luhdan välisiin keskusteluihin, joissa etsittiin sopivaa avointa muotoa performanssitaiteen erityiskysymysten pohdinnalle.\nIllan 15.11.2005 ohjelma oli seuraavanlainen:\nNikolai Klix: Pohjoisen hedelmä - vammaisia vastakuvia\nJenni-Juulia Wallinheimo: Mä en kestä\nLinda Arola: Unelma sielusta - en minä tiedä\nEsa Kirkkopelto: Ruumis näyttämöllä - ruumis näyttämönä\nPuheenvuorojen yhteisenä nimittäjänä oli ruumis ja ruumiillisuus, esitys ja esittäminen. Ne tulivat esiin illan opettajiksi lupautuneiden taiteilijoiden projekteissa, näyttelyissä ja toiminnassa, jotka ovat liittyneet kehollisen läsnäolon aktualisoimiseen valokuvien avulla tai valokuvallisiin keinoihin kokonaistaiteellisten projektien toteutuksissa.\nKeskustelua käytiin Nikolai Klixin Kiasman Takaikkunaan tuottamasta valokuvanäyttelystä "Pohjoisen hedelmä" eroottisia kuvia vammaisista, sekä Linda Arolan omaelämäkerrallisesta näyttelystä "Hyvästi paha maailma".\nLinda Arolan kokemukselliset kuvaukset ruumiin ja sielun kuolemasta sekä henkisestä vammaisuudesta kirvoittivat yleisöstä omakohtaisia kommentteja. Mm. taiteilija, kirjailija Sirkka-Liisa Sass kertoi vuosikymmenten noidankehästä oman vartalon ympärillä.\nJenni-Juulia Wallinheimo toi esityksessään esiin kokemuksiaan vammaisten kuvaamistavoista joissa esiintyy paljon stereotypioita ja ristiriitoja. Esityksen kuvasarja, joissa vammaiset esitetään söpöinä sukupuolettomina puutarhatonttuina, sirkuskääpiöinä ja herttaisina hassuina nukkeina, herätti kommentteja yleisössä ja alustajissa illan mittaan.\nEsa Kirkkopelto käsitteli puheenvuorossaan erilaisuuden kiinnostavuutta, paradoksien voimaa ja katharsis-kokemuksia.\nIllan päätti osuvasti Klixin kommentti siitä, miten vammaisessa ruumiissa ihmisen vajavaisuus on selvästi näkyvissä ja siksi kenties helpompaa kohdata kuin yleisinhimillinen, näkymätön vajavaisuus.\nIltakoulu on osa kolmiosaista yhteistyökokonaisuutta TARU-projektin ja Pekka Luhdan kesken. Kokonaisuus sisältää myös Taiteilija vastuu –seminaarin Ateneum-salissa 10.-11-12-2005 ja toisen Performatiivisen Iltakoulun helmikuussa 2006.


Mummon kammarissa: Minun mielipide\n"Keskustelua" rasismista tunnutaa käyvän vähän joka paikassa. Asia tuntuu olevan enemmän tai vähemmän arka yhdelle jos toisellekin. Laitanpa oman lusikkani tähänkin soppaa.\nMinä en myönnä olevani ihan kauhee rasisti, mutta... Me asutaan järven rannalla ja veilä vuonna yks tai kaks me juotiin järvivettä, koska tontille ei saanut kunnon kaivoa. Vesi oli siihen aikaan ihan Ok. Alettiin sitten tahtomaan kaupungilta vesijohtoa, kun kesäsin oli vesi vähän pahan makuista. Sillon veilä olin sitä mieltä, että meidän yhteiskunna täytyy auttaa pulassa olevia. Kunnes alettiin rakentamaan pakolaisille komeeta rivitaloa, mutta meille ei vesijohtoa. Siihen loppu minun myötätunto.\nOlen sitä mieltä, niin kulunut kuin sanonta onkin, niin maass maan tavalla... En ymmärrä miksi meidän täytyy sopeutua veiraaseen kulttuuriin omassa maassamme. En sano, että en ottaisi toisten ajatuksia huomioon. En menisi tarjoamaan sianlihaa sellaiselle, joka ei sitä periaatteitensa takia syö, mutta kyllä meidän kouluissa täytyy saada soida suvivirsi kevätjuhlissa edelleenkin.\nEn hyväksy sitä, että tänne tullaan ja eletään " pummilla". Jos minä tai sinä lähdemme vaikka Somaliaan ja vaadimme siellä, että sen yhteikunnan on meidät elätettävä. Miten luulet, että käy? Varmasti vähintään kivitetään, eikä varmasti kukaan rikkaa ristiin laita meidän eteen.\nJokainen saa olla ihan mitä mieltä asiasta haluaa, mutta tämä näin pääpiirteittäin on minun mielipide.\nHienoa, että otitte kantaa. Tämä suvivirsi nyt oli vähän kärjistetty, mutta yksi muiden joukossa. Väärä sana tosiaan mun kohdalla tois rasismi, en todellakaan pidä muita ihmisä sen huononpama kuin itse olen, olkoot ihan väri mikä on. Kunhan meillä on leipäjonot poistettu niin autetaan sen jälkeen vaikka koko maailmaa. Paits niitä pummeja. Totta on, että ne köyhät ihmiset ei pysty seiltä omasta maastaan lähtemään yhtään mihinkään. Totta on sekin, että meitä on moneen junaan ja vielä asemallekin jää sakkia. Mutta niin kun sanoi tämä on minun mielipide.\nTäytyy vaan todeta, kaikissa meissä vikamme on, minusta niitä ei vaan niin huomaa :D\nOfelia 20. helmikuuta 2009 klo 18.57\nTulin visiitille! Nyt ymmärrän kommenttisi mummoista. =)\nOlen paljon miettinyt rasismia, koska mieheni (pakistanilainen) kohtaa sitä työssään päivittäin, hänelle huudetaan sossupummi- ja terroristijuttuja törkeällä tavalla, ja minuakin alkaa ahdistaa kun kuuntelen hänen kokemuksiaan. Hän ei ole koskaan mitään tukia nostanut eikä saanut. Hänellä on somalituttuja jotka ovat hakeneet töitä mutta työnantajat ovat sanoneet että he eivät somaleita ota. Kai meissäkin on siis vähän vikaa että maahanmuuttajat elävät tuilla?\nSe kyllä sapettaa että esim. juuri somalit tuntuvat saavan helpommin sossusta harkinnanvaraista tt-tukea kuin me natiivit (allekirjoittanut ei ole saanut koskaan...). On paljon tekemistä suomalaistenkin asioiden parantamisessa.\nJa sitten, miksi tosiaan maahanmuutokriittisyys usein leimataan heti RASISMIKSI?! Itsekin käytät tuota sanaa. Minusta kriittinen saa olla. Rasismi on vähän eri, se on kai sitä että pitää jotakuta vaikka tyhmempänä siksi kun se on musta jne.\nElegia 20. helmikuuta 2009 klo 19.48\nMinä en ihmettele, että Suomessa (ja missä tahansa maassa oikeastaan) palkataan mieluummin henkilö, joka osaa kieltä. Käsittääkseni eräs suuri syy, miksi maahanmuuttaja/pakolainen ei työllisty, on kieli. On aika luonnollista, että toimeen palkataan ensisijaisesti suomen kieltä taitava henkilö. Se ei ole rasismia, vaan realismia.\nSekin on tutkittu, että suomen kielen opettelevat pakolaiset/maahanmuuttajat menestyvät Suomessa paremmin. Ei mikään ihme.\nTäytyy kyllä tunnustaa, että minäkään en pidä siitä, että suomen pitäisi alkaa nöyristellä muualta tulleita esim. lakkauttamalla omia perinteitämme (suvivirsi, koulun/tarhan uskonnolliset juhlat jne.). Ken sellaista vaatii, voisi hieman miettiä. Ihan aiheesta sanoit, että jos jostain syystä me joutuisimme itse pakolaisiksi johonkin, niin vaikea kuvitella tilannetta, että tuossa uudessa maassa ihan alettaisiin perinteitä lakkauttaa sen takia.\nOfelia 20. helmikuuta 2009 klo 19.54\nOlen samaa mieltä siitä että täysin älytöntä edes miettiä suvivirren laulamisen lopettamista!! Miksi me aina suostutaan kaikkeen?!\nHarakka 20. helmikuuta 2009 klo 20.04\nMun mielipide on se, että koskaan, ei koskaan saa suvivirttä lopettaa mistään koulusta, se kuuluu meille täällä suomessa ja suomalaisille ihan oikeuteen vedoten, että se on ja pysyy kouluissamme!\nSitä ei koskaan unohda, se on suomen kaunis suvi, ja sitä ei voi unohtaa ja jättää vaan pois, ei kenenkään vuoksi, ei!\nMarjukka 20. helmikuuta 2009 klo 20.51\nTämä maahanmuuttojuttu ei ole mitenkään yksinkertainen asia.\nItse palkkasin töissä ollessani kaksi maahanmuuttajaa, eikä minulla ole heistä pahaa sanaa sanottavana, päinvastoin. Erittäin ahkeria ja tunnollisia molemmat. Miniäni on venäläinen, eikä varmaan herttaisempaa ja lämmin sydämisenpää ole montaa.\nMaahanmuuttajissakin on kuitenkin monenlaisia (kuten meissäkin).\nPakolaisista; jos ihminen on kotimaassaan henkensä kaupalla, heitä mielestäni tulee auttaa, mutta tänne hyvän elämän toivossa "sosiaalipummiksi" tulijoita en varauksetta hyväksy. Yleensä vielä tänne tulijat ovat rikkaita, köyhillä ei olisi varaa lähteä kotimaastaan.\nSuomestakin on lähdetty ja lähdetään muualle, meidän pitäisi kohdella tänne tulijoita niin, kuin toivoisimme meitä kohdeltavan ulkomailla.\nMaassa maan tavalla, eli suvivirsi ja joulupukki kuuluu meille ja joku muu taas muualle.\nHups! Tulipa vuodatus, selvästi näkee, että tämä on ajatuksia herättävä aihe!\nOfelia 20. helmikuuta 2009 klo 21.00\nMarjukkakin on oikeassa. Ne maahanmuuttajat jotka minä sattuneesta syystä tunnen, ovat kaikki hirmu ahkeria, lähes työnarkomaaneja. Ja jokaisella on unelma omasta yrityksestä - osalla semmoinen jo onkin. Meitä on joka kansassa moneen junaan... Itse en ole mikään työhönhinkuja, joten en voi muitakaan kritisoida! ;-)\nAnonyymi 21. helmikuuta 2009 klo 0.24\nNo joo, olet varmaan niitä Saanelin kavereita, siis sun kaivo oli tärkeämpi.\nmee nt vähän ittees\nAmalia 21. helmikuuta 2009 klo 0.40\nTämän kerran sanon kaikille anonyymeille, KYLLÄ SE KAIVO OLI TÄRKEEMPI. Myös sinulle varmasti, vai joisitko sinilevävettä??\naimarii 21. helmikuuta 2009 klo 15.10\nOlen ollut ja olen edelleen sitä mieltä, että maassa maan tavalla. Maahanmuuttajia saa tulla, mutta mielestäni heidän tulee sopeutua meidän kulttuuriimme ja olosuhteisiin siis työelämän ja koulutuksen suhteen.\nOlen ollut työhistoriani aikana työssä, missä lääkäri ei osannut suomea, ei osannut selostaa potilaalle, mitä on tehnyt tai tehdään, ei osannut sanella leikkauskertomusta, ei antaa potilaalle mitään ohjeita, jne.\nYhteinen kieli on tärkeä ja se Suomessa pitää olla suomi, ainakin toistaiseksi! Eikä tämä ole rasismia\nOfelia 21. helmikuuta 2009 klo 15.53\nLääkäristä tuli mieleen että minulle sanottiin terveysasemalla kun valitin omalääkärin menetyksestä että me saadaan olla kiitollisia siitä että meidän asemalla lääkärit osaa suomea. !!! Ja yhdellä psykiatrilla olen joutunut käymään joka ei osannut suomea kunnolla. Vähän turvaton olo oli... Sen varassa oli vielä yhden lausunnon tekeminen!\nMutta Helsingissä on kuulemma joku ravintola missä joutuu tekemään tilaukset englanniksi kun suurin osa työntekijöistä on suomea taitamattomia ulkkareita.\nhpy 25. helmikuuta 2009 klo 16.18\nMinakin olen maahanmuuttaja. Tai maastamuuttaja, riippuen siita mista pain asiaa katselee.\nEiko asia ole niin ettei varilla ole valia, vaan ihmisella. Olisi han sininen tai vihrea, avustus tai paheksunta ei saa tulla taman takia.\nAmalia 25. helmikuuta 2009 klo 17.03\nEi todellakaan värillä väliä. Sillä on väliä jos oman maan ihmiset ovt eri arvoisessa asemassa,niin kun se meidän kaivo, tai kun suomessakin on leipäjonoja. Tai kun työt veidään Kiinaan ja nyt sieltä vielä suodaan sairaanhoitajia. Eeltä pitäisi työllistää oman maan ihmiset. Kun jatkuvasti sanotaan ihmisä irti ja lomautetaan, niin on väärin tuoda ulkoa ihmisiä ja avustaa heitä ja jättää omat työllistämättä. Näin täällä meillä Lahdessa.\nAmalia 25. helmikuuta 2009 klo 17.05\nEi todellakaan värillä väliä. Sillä on väliä jos oman maan ihmiset ovt eri arvoisessa asemassa,niin kun se meidän kaivo, tai kun suomessakin on leipäjonoja. Tai kun työt veidään Kiinaan ja nyt sieltä vielä tuodaan sairaanhoitajia. Eeltä pitäisi työllistää oman maan ihmiset. Kun jatkuvasti sanotaan ihmisä irti ja lomautetaan, niin on väärin tuoda ulkoa ihmisiä ja avustaa heitä ja jättää omat työllistämättä. Näin täällä meillä Lahdessa. Se vaan on mielestäni vääri.


www.sikaritalo.fi • katso viestiketjua - Turkulaisen sikarihuone\nKirjoittaja Turkulaine » La Elo 30, 2014 11:00 am\nTämmöne mul ny o. Ilmanvaihtoon pitää keksiä tehoa lisää.\nViimeksi muokannut Turkulaine päivämäärä La Elo 30, 2014 12:17 pm, muokattu yhteensä 1 kerran\nRe: Turkulaisen sikarihuone\nKirjoittaja Turkulaine » La Elo 30, 2014 11:01 am\nKirjoittaja Turkulaine » La Elo 30, 2014 11:02 am\nKirjoittaja tuumas » La Elo 30, 2014 1:19 pm\nTäytyy sanoa että näyttää kyllä hyvältä. Kiinnostavaa katsoa tällaisia koska kohta alkaa oman pienen tilan rakentelu. Vaatimattomampaa on tulossa mutta saattaa saada jotakin hyviä ideoita... Miten ilmanvaihto on sitten toteutettu?\nKirjoittaja marre » La Elo 30, 2014 1:28 pm\nOlinko näkevinäni äärioikealla myös absintin?\nKirjoittaja Turkulaine » La Elo 30, 2014 1:49 pm\nTuollainen kanavapuhallin/ilmansiirrin, laite lupaa 175m3/h. Seinässä oli valmiiksi 125mm reikä ulos joten asennus ei ollut vaikea. Kattoa pitkin sähkö katossa olevaan lampun paikkaan jolloin tuulettimen saa ovenvieressä olevasta valokatkaisijasta päälle.\nJoo on mulla Absinttia kans.\nKirjoittaja marre » La Elo 30, 2014 5:26 pm\nHeino tila. Kos kaipaat lisää tehoa ilmanvaihtoon, niin pystytkö sijoittamaan esmes. jonkin tällaisen:\nKirjoittaja Turkulaine » La Elo 30, 2014 5:51 pm\nmarre kirjoitti: Heino tila. Kos kaipaat lisää tehoa ilmanvaihtoon, niin pystytkö sijoittamaan esmes. jonkin tällaisen:\nKyllä varmaan pystyy kun koteloi vaan vehkeen.\nTällasta oon nyt tutkiskellu ja ainakin tuplat pitäs ilma liikkua.\nhttp://www.taloon.com/seinapuhallin-ost ... Group=6214\nEn ole sähkömies mutta ehkä valonapin paikalle voi sitten laittaa sen tyristosäätimen millä säätää imurin tehoa.\nKirjoittaja marre » La Elo 30, 2014 5:58 pm\nNoilla pitäisi ilman liikkua, ja jostain korvausilmaa sopivasti tilalle. Mulla oli edellisessa asunnossa yksi tuollainen kunnollinen kanavapuhallinen sauna, kylpyhuone ja pukuhuonetiloissa säädettävällä kytkimellä. Puhalsi pakkasella ulos muutaman metrin höyrypatsaan ja tilat kuivui nopsasti. Hiljainenkin oli.\nKirjoittaja Turkulaine » Pe Syys 05, 2014 1:03 pm\nHuonetta päivitetty taululla.\nKirjoittaja TheLoneSmoker » Pe Syys 05, 2014 11:26 pm\nItsekin olen nyt Turussa pääasiassa asustellut tyttöystävän luona (siinä Pikku-Havannan yläkerrassa) ja muutan nyt sinne kunhan saan töitä Turusta. Oot kyllä hienon sikarihuoneen itsellesi väsännyt! Voisikohan tuota tulla joku kerta vaikka koekäyttämään?\nKirjoittaja Turkulaine » La Syys 06, 2014 1:23 pm\nKatsotaan sitten kun valaistus kunnossa ja luulen että päivitän ton ilmanvaihdon järeämpään vielä ennen kuin sinne viitsii vieraita kutsua.\nKirjoittaja Captain1955 » Su Syys 07, 2014 10:14 pm\nRespect! On kyllä viihtyisän näköinen sikarihuone!\nKirjoittaja Turkulaine » La Syys 13, 2014 2:30 pm\nTarpeistoa päivitetty isommalla 11mm Xikarin poralla.\n(vieressä vertailun vuoksi pienempi Passatoren pora)\nKirjoittaja Sailor » Pe Loka 10, 2014 12:14 am\nPitäähän turkulaisella kotona olla piippukammari (pics to follow, jos jaksan). N 16 m2 pinta-alaltaan.\nHuoneessa 100 mm tuloilma, vastaavan kokoinen poistoilma puhaltimella (halpis) ulos sekä tiivistetty ovi. Ratkaisu toimii ilmanvaihdon suhteen ok eikä savu leviä muualle tölliin.\nPikkuhiljaa alkanut ottaa päähän tuo puhallin joka pitää kohtuullisen suurta ääntä.\nVaihtoehtoratkaisujakin on mietittynä:\na) uusi poistopuhallin jota hankittaessa pitää ensin päästä livenä testaamaan tuo äänitaso.\nb) tai sitten puhallin veks ja ulkoseinään poistokanavan kohdille tarpeeksi pitkä ylöspäin osoittava poistoputki jolloin imu syntyy ilman sähköä. Tuulisella säällä siihen vaikuttaa lisäksi ns ejektori/alipaine-efekti jolloin imua löytyy vähintäänkin enemmän kuin tarvitaan.


Häiriöalttius: Tämä menee jo rutiinilla\nUuden asunnon remontin valmistumispäivä varmistui. 16.5. pääsemme muuttamaan mikäli niin haluamme. Haluammehan me; tämä kuumuus ja jatkuva moponpärinä ikkunan alla alkaa jo riittää. Huomenissa vuokrasopimuksen tekoon, sitten irtisanomaan tämä nykyinen. Saa nähdä montako kiinnostunutta tulee katsomaan tätä, edellisten asukkaiden kertoman mukaan katsojia riitti kun tämä viimeksi oli vapautumassa. Nyt ainakin saa todenmukaisen kuvan tämän ominaisuuksista, talvella ei osannut kuvitellakaan tätä lämpöä vaikka asukkaat siitä kertoivatkin. Toppi ja trikoohousut ovat melkein liian kuuma vaatetus näillä "helteillä". Ulkona ehkä +8 astetta.\nOdotan muuttoa kuin kuuta nousevaa. En niinkään itse operaatiota vaan sitä uutta asuntoa. Muutto ei silti pahemmin stressaa, se on ainakin kahdeksas noin yhdeksään vuoteen. Pisin aika samassa asunnossa on kaksi vuotta, enkä jaksa uskoa että tämäkään sen pidempi ratkaisu olisi.\nNäin monen muuton kouluttamana sitä tietää jo missä järjestyksessä pakata ja siirtää ja purkaa, mitkä ovat ne välttämättömyydet jotka on pakattava niin että ne saa seuraavassa paikassa käsiinsä nopeasti. Osaisikohan sitä elää niin ettei muuttaisi keskimäärin kerran vuodessa?\nJälkikasvu on ilmeisesti päättänyt, että on miellyttävämpää oleilla pää ylös- kuin alaspäin. Se ei tee elettäkään kääntyäkseen, vaan päinvastoin tuuppii pienellä päällään kylkiluitani niin että ahdistaa. Kuulemma seuraavaan ultraan (8.5.) mennessä kääntyy jos on kääntyäkseen, veikkaili lääkäri. Sen jälkeen neuvolassa arvelivat että lapsukainen on jo ruvennut laskeutumaan kun kohdunpohjan korkeus oli pudonnut alle keskikäyrän. Noh, ne niiden mittaukset tiedetään. Heti siitä pelottelemaan että ei taida enää kääntyä, ja jos ei käänny niin sitten edessä on suunniteltu sektio. Oikein mukavaa, heti kun entisistä huolenaiheista (muka isokokoinen lapsi) on päästy niin eikös läväistä peliin seurava. Tervemenoa yöunet taas.\nLissu 27. huhtikuuta 2008 klo 21.15\nHei! Toivottavasti mukelo kääntyy! Itse olen kokenut hätäsektion sekä alakautta synnytyksen ja täytyy sanoa, että olin paljon kipeämpi alakautta synnytyksen jälkeen kuin sen sektion, vaikka vatsa vedettiinkin auki navasta suoraan alaspäin...Jos synnytysvaihtoehdot pelottaa, synnytyssairaaloissa on pelkopoli, jossa voi käydä keskustelemassa eri synnytystavoista.\nja jos sulla on tallella mun e-mail, niin laita viestiä, jos haluat tietää jotain ;)\nHipi 28. huhtikuuta 2008 klo 19.17\nLissu, kääntymistä toivotaan täällä oikein urakalla. Hassua, että sektio pelottaa enemmän kuin normaali synnytys, enemmänhän se taitaa toisin päin olla. Sektio vain tuntuu niin "luonnottomalta" tavalta hoitaa luonnollinen asia. Yleisestikin kammoan kaikkea lääketieteellistä toimintaa, hyvä sitten ruveta ajattelemaan että menee vielä tavallaan vapaaehtoisesti leikattavaksi. Pelkopoli kuulostaa hyvältä ajatukselta, ehkä kyselen sieltä apua jos päätetään sektiosta.\nTänään yksi yleislääkäri veikkaili että ei mahtune enää lapsukainen kääntymään, kolmen viikon sisällä selviää yritetäänkö kääntöä vai meneekö suoraan sektiotapaukseksi.\nJännitystä riittää viime metreille saakka :)\nS-posti on tallessa :)


70-luvulta, päivää !: Soiva joulukirkko\nVanhat Anttilan joulukuvastot tulee lukulistalle aina näin joulun alla, vaikka joka vuosi katselee, ei niihin kyllästy koskaan.\nTässä tuon mieliin kaksi 70-luvun joulukoristetta, ensimmäinen on perinteinen paperitähti.\nKun sähkökyntteliköt eivät vielä olleet yleisiä, oli paperitähti se joka loisti ikkunalla. Ja tämähän oli valtava, 50cm leveä. Anttilan kuvastossa tuo nimi Ikkunatähti muuttui myöhemmin nimeksi Adventtitähti.\nToinen koriste on ehkä meillä tuntemattomampi Soiva joulukirkko. Se tulee Ruotsista, ja siellä taas ollut yleisempi koriste jota nyt mieluusti ostettaisiin nostalgiamielessä.\nKirkko on soittorasia, jossa on valaistus, ja se soittaa sävelmää Jouluyö, juhlayö.\nKuva on vuoden 1972 joulukuvastosta jossa kirkon sanotaan olevan uutuus (Anttilassa). Kirkkoa on myyty useita vuosia, mutta vanhan erottaa ainakin siitä että se on puusta tehty, kun uudemmat ovat muovia.\nMeillä oltiin kotona aika vanhoillisia joulun suhteen, joulukuuseenkin sähkökynttilät tuli vasta 70-luvun jälkipuoliskolla, eikä meillä ollut mitään muita jouluisia sähkövalaisimia.\nNoista kuusenkynttilöistä on jäänyt mieleen se kuinka aitoja kynttilöitä poltettiin vain aattona lyhyt hetki ja joku vahti vieressä, yleensä äiti. Meillä oli siihen aikaan paljon kissoja joilla oli myös joulumieli päällä ja rymistelivät kuusen alla, ja välillä kiipesivät kuuseenkin. Tarkkana sai olla. Olihan se valtava helpotus kun kynttilöitä sai sitten poltella huolettomasti yötä päivää. Nyt kuusta pääsi kunnolla ihailemaan.\nKirjoittanut: n i n n u klo 11.17\nHakusanat: joulu, joulukoristeet\nVoi hyvänen aika noita Anttilan luetteloja! Jos olisi ollut aikoinaan ollut järkeä päässä, niin ne olisi säilyttänyt. Nyt niistä näkee niin monta aikakauden kuvaa ja oman elämänsä vaatteita, esineitä, haaveita jotka eivät toteutuneet...\nNuokin ikkunan joulutähdet ja joululiinat! Esineet eivät ole enää aikoihin olleet ehjiä eikä tallessa, mutta pelkän kuvan näkeminen tuo lämpimän tunteen rintaan.\n23. marraskuuta 2018 klo 15.33\nLorenzas skafferi kirjoitti...\nKylläpä tuo joulukirkko tuo mieleen lapsuuden joulut :) Meillä oli kotona just semmoinen jolla oli punainen katto. Äiti oli hyvin varovainen sen kanssa ja me lapset ei saanut koskea siihen. Ja varmastin siitä syystä kirkko on vielä käytössä joka joulu samassa paikassa ruokahuneen ikkunassa. Äiti oli jopa tehnyt pieni maisema kirkon ympärille missä tonttuja oleskeli vanun päällä. Muutama vuosi sitten äiti osti minullekin kirkko ja samalla tavalla minäkin teen pienen maiseman sen ympärillä missä on enkeleitä ja jouluseimi.\n26. marraskuuta 2018 klo 12.08\nVoi Anttilan luettelot, nuo hartaasti katsellut! Olisipa tullut otettua niitä talteen.\n29. marraskuuta 2018 klo 18.35


Rinnakkaistallentaminen etenee yliopistoissa – hitaasti, mutta kuitenkin | Digitaalinen kirjasto\nVuosipäivän juhlistamiseksi kävin pikaisella kierroksella näiden kolmen edelläkävijäyliopiston julkaisuarkistoissa (Helda, Jyx ja Tampub) ja kokosin pienen tilaston siitä, miten paljon kolmen viime vuoden aikana julkaistuja artikkeleita kussakin yliopistossa on rinnakkaistallennettu.\nyliopisto 2010 2011 2012\nHelsingin yliopisto 278 173 91\nJyväskylän yliopisto 66 127 74\nTampereen yliopisto 89 153 92\nVuoden 2012 osalta luvut ovat tietysti hyvin epätäydellisiä, sillä yliopistojen julkaisurekistereitä täydennetään parhaillaan kovaa vauhtia lähestyvää OKM:n vuotuista tiedonkeruuta varten, ja oletettavasti myös kokotekstiartikkeleita tulee samassa yhteydessä lisää. Lisäksi kustantajien asettamien embargoaikojen vuoksi osa artikkeleista tulee saataville vasta vuoden 2013 aikana tai myöhemminkin. Vuoden 2011 lukujen voi sen sijaan olettaa olevan lopullisempia, vaikka jonkin verran artikkeleita saattaa olla vielä piilossa odottamassa embargon (yli 1 v) laukeamista.\nSeuraavassa taulukossa verrataan kussakin yliopistossa rinnakkaistallennettujen vuoden 2011 artikkelien määrää yliopiston OKM:lle raportoimiin artikkelimääriin:\nyliopisto kaikki artikkelit rinnakkaistallennetut osuus kaikista\nHelsingin yliopisto 9611 173 1,8%\nJyväskylän yliopisto 2514 127 5,1%\nTampereen yliopisto 2164 153 7,1%\nTilasto olisi havainnollisempi, jos rinnakkaistallentamista voisi eritellä myös julkaisutyypeittäin, mutta valitettavasti julkaisuarkistojen metadata ja hakuominaisuudet eivät antaneet tähän mahdollisuuksia. Vaikka tallennusmandaatit koskevat ensisijaisesti vertaisarvioituja tieteellisiä artikkeleita, käytännössä arkistoon on päätynyt myös muita tieteellisiä, ammattillisia ja populaareja julkaisuja. Tämän vuoksi päätin käyttää vertailulukuna yliopistojen kaikkien artikkelien määrää, vaikka OKM:n datasta olisi saanut eriteltyä myös pelkät tieteelliset artikkelit.\nMitä luvuista voi päätellä? Kuten on jo moneen otteeseen havainnoitu (ks. esim. Julkaisuarkistojen infrastruktuuri -hankkeen loppuraportti), rinnakkaistallennus ei ole Suomessa ollut mikään mutkaton menestystarina, vaan se lähtenyt liikkeelle melko matalalla profiililla. Toisaalta myös opinnäytteiden verkkojulkaiseminen lähti alussa liikkeelle hitaasti ja sen kattavuus lisääntyi vasta vähitellen, eri korkeakouluissa toki eri tahtia. Eli muutaman vuoden päästä luvut saattavat olla jo vakuuttavampia.\nTallennusmandaattien sanamuodoilla ei ole ainakaan toistaiseksi näytä olleen suurta vaikutusta tallennuksen kattavuuteen. Sensijaan voi spekuloida sillä, ovatko Tampere ja Jyväskylä hyötyneet siitä, että niillä on jo ennestään ollut omat keskitetyt yliopistotason julkaisupalvelunsa, joiden tarjoaman tradition pohjalle myös rinnakkaistallentamisen tukea on ollut helpompi rakentaa.\nVaikka tämänhetkiset luvut saattavat tuntua jopa masentavilta, kannattaa muistaa, ettei rinnakkaistallentaminen tietysti ole koko totuus yliopistojen tuottamien julkaisujen open access -saatavuudesta. Esim. Helsingin yliopiston julkaisuja koskevan parin vuoden takaisen tutkimuksen mukaan jopa lähes puolet yliopiston julkaisuista oli parin vuoden jälkeen tavalla tai toisella vapaasti saatavilla verkon kautta.\nOsassa yliopistoista huomattava määrä artikkeleita päätyy verkkoon rinnakkaistallentamisen lisäksi myös artikkeliväitöskirjojen osajulkaisuina. Esim. Jyväskylässä tämä käytäntö tuli voimaan samalla kertaa tallennusmandaatin kanssa. Lisäksi kannattaa huomata, että muissakin yliopistoissa osa tutkijoista on uusien artikkelien ohella tallentanut julkaisuarkistoon takautuvasti myös vanhempaa ennen vuotta 2010 ilmestynyttä tuotantoaan. Nämä open access -julkaisut eivät näy edellä esitetyissä luvuissa.\nKategoria(t): Julkaisuarkistot, Tieteellinen julkaiseminen. Avainsanat(t): helsingin yliopisto, jyväskylän yliopisto, open access, rinnakkaistallentaminen, tallennusmandaatit, tampereen yliopisto. Kirjoittaja: Jyrki Ilva. Lisää kestolinkki kirjanmerkkeihisi.


Sijoitusten kohdentuminen, toteutuneet tuotot ja vakavaraisuusasteet - Eläketurvakeskus\nTyöeläkesijoituksia oli vuoden 2021 lopussa kaikkiaan 255 miljardia euroa, josta yksityisalojen osuus oli 160 miljardia euroa. Eri toimijoiden sijoituskannat kasvoivat edellisen vuoden tasosta myös toisena koronavuonna. Sijoitusmarkkinoiden romahduksessa maaliskuussa 2020 varat supistuivat muutamassa viikossa 215 miljardista 193 miljardiin. Loppuvuoden eli huhti-joulukuun aikana varat elpyivät 30 miljardilla yhteensä 223 miljardiin euroon.\nYksityisalojen työeläkesijoituksista 46 miljardia euroa eli vajaa kolmannes oli suomalaisissa sijoituskohteissa vuoden 2021 lopussa. Muihin euroalueen maihin oli sijoitettu alle viidennes ja euroalueen ulkopuolisiin maihin yli puolet varoista. Euroalueen ulkopuolisiin maihin kuuluvat muun muassa muut pohjoismaat, Britannia, Sveitsi ja Yhdysvallat niin sanottujen kehittyvien markkinoiden maiden lisäksi.\nLisää tilastotietoja varojen jakautumisesta sijoituslajeittain ja alueittain on TELA:n verkkosivuilla.\nTELA: Sijoitusvarojen kehittyminen\nTyöeläkesijoitusten tuottoja voi seurata tuottoprosentin perusteella muun muassa sijoituslajeittain. Vuonna 2021 osakesijoitusten nimelliset tuotot koko työeläkejärjestelmän tasolla olivat 28,1 prosenttia. Korkosijoitusten keskituotto oli 2,2 prosenttia ja kiinteistösijoitusten 8,2 prosenttia. Pitemmällä aikaväillä eli vuosina 1998-2021 osakesijoitusten tuotto oli yli yhdeksän prosenttia, kiinteistösijoitusten tuotto kuusi prosenttia ja korkosijoitusten alle 4 prosenttia.\nYksityisalojen sijoitusjakauma on matalariskisempi ja siten myös tuottojen vaihtelu vähäisempää kuin julkisaloilla. Keskeinen syy matalampaan riskiin on yksityisalojen vakavaraisuussääntely, jota ei ole julkisaloilla.\nTELA: Työeläkesijoitusten tuoton muodostuminen\nTyöeläkevakuuttajan vakavaraisuus edellyttää, että eläkelaitoksella on riittävästi riskinkantokykyä. Sijoittamisessa korkea tuotto ja matala riskitaso ovat yleensä keskenään ristiriitaisia tavoitteita, joten korkeammat sijoitustuotot liittyvät myös suurempaan sijoitusriskiin.\nEläkelaitoksen vakavaraisuusaste lasketaan eläkevarojen suhteena vastuuvelkaan. Tämä prosenttiosuus vaihtelee huomattavasti eri eläkelaitoksilla.


Kivusta nautintoon - Yhdessä | Sexpo\nMonet ihmiset nauttivat seksissä erilaisista tuntemuksista tai rooleista kuten esimerkiksi kivusta tai alistumisesta. Seksuaalista toimintaa, johon kuuluu näitä elementtejä, kutsutaan sadomasokismiksi (lyhyesti SM tai S/M).\nBDSM tarkoittaa sadomasokistisen seksin kirjoa\nSM-seksi perustuu aina vapaaehtoisuuteen: alistaminen ja alistuminen ovat rooleja, joita toteutetaan seksin aikana yhteisymmärryksessä. Ketään ei saa pakottaa sellaiseen seksiin, jota hän ei halua tai joka tuntuu pahalta.\nJotta SM-seksi olisi nautinnollista kaikille, on tärkeää että siitä voi puhua avoimesti kumppanin kanssa. Ennen seksiä olisi hyvä, että kaikki saavat puhua omista toiveistaan ja rajoistaan.\nEnnen SM-seksin aloittamista sovitaan yhdessä turvasana tai turvamerkki, joka keskeyttää toiminnan, jos se alkaa tuntua epämiellyttävältä. Turvasanan tai merkin pitäisi erottua selkeästi muusta seksin aikana käytävästä keskustelusta tai toiminnasta.


Kaikki ryhmätOmat ryhmäni Norppa (16.4.-31.5.2012)\nUusimmat tapahtumat: Syys 9, 2012 Tykkää 3 jäsentä tykkää tästä\n- Tuotosesityksiä: varaa itsellesi esitysaika- Tuotosesitykset ti 29.5. klo 17-18.30 (Hilkka, Susanna, Henna, Lea)\nAloittaja: Nupe. Viimeisin vastaus jäseneltä Airi Laine-Ruokanen Syys 9, 2012. 24 Vastaukset\nVihiojan lähteilläVihiojalla on monta alkulähdettä. Tässä on yksi jonka haluaisin esitellä. Tämä yksi "lähde" on Tampereella Hervannan kaupungin osan pohjoispuolella. Hervannan ja Poliisikoulun välissä on vanha 1950 luvun kaatopaikka. Kaatopaikka on…Jatka Työn tuloksia ja tuloksekkaita tuotoksia\nAloittaja: Aki Luostarinen. Viimeisin vastaus jäseneltä Sampsa Hyyryläinen Kesä 11, 2012. 21 Vastaukset\nIlmiötä on vielä reilu viikko jäljellä, nopeasti kääntyy kevätlukukausi kohti kesää.Tähän ketjuun voit linkittää tai tuoda tiedostona oman tuotoksesi. Jos tuotoksesi on blogi tms., linkittäminen onnistuu tuosta tekstiruudun yläpuolelta kohdasta…Jatka Sukelletaanko Norpan lukupiirissä mehiläispesään?\nAloittaja: Milla Tuominen. Viimeisin vastaus jäseneltä SePeli Kesä 2, 2012. 52 Vastaukset\nOlen jo vihjaillut joissakin ilmiötilaisuuksissa, että olisin tarjoamassa Norppa-ilmiön lukupiirin kirjaksi Johanna Sinisalon viime syksynä ilmestynyttä romaania …Jatka Yhteisöllistä luontobloggausta: Oodi keväälle -blogi\nAloittaja: Milla Tuominen. Viimeisin vastaus jäseneltä Milla Tuominen Touko 30, 2012. 5 Vastaukset\nKevät etenee eri puolilla maata ja maailmaa hieman eri tahtiin, ja siksi päätin perustaa meille kaikille yhteisen luontobongausblogin, jossa voimme esitellä kevään merkkejä omilta asuinseuduiltamme. :-) Blogiin kirjoittaminen on helppoa: jokainen…Jatka Hennan tuotoksen suunnittelua\nAloittaja: Henna Kangasniemi. Viimeisin vastaus jäseneltä Aki Luostarinen Touko 27, 2012. 34 Vastaukset\nNo niin. Nyt on päästy sen verran eteenpäin, että aiheena olisi ilmastonmuutos. Ajattelin saada tehtyä tätä psykologiaan, ehkä jopa tilastomatematiikkaan ja jotenkin kun saisin yhdistettyä vielä BI2 ja/tai BI4. Mutta millä tavoin tätä nyt lähtisi…Jatka Mitä mielen päällä? Palautetta ilmiöstä\nAloittaja: Aki Luostarinen. Viimeisin vastaus jäseneltä Aki Luostarinen Touko 23, 2012. 2 Vastaukset\nPalautekeskustelu käydään 30.5. klo 17-18 AC/ilmiot-huoneessa. Toivottavasti…Jatka Kevätseuranta!\nAloittaja: Heikki Koponen. Viimeisin vastaus jäseneltä Saara Kotkaranta Touko 22, 2012. 14 Vastaukset\nKevät on ottanut jo jättiaskelia Mikkelin seudulla. Jäät lähtivät Saimaalta viime viikolla ja hyvä niin - pääsemme tulevana viikonloppuna katsomaan norppia veneestä käsin.Kirjosieppo lennähti toissapäivänä pihaani. Viime syksynä näin sellaisen…Jatka sampan ilmiötuotos - suunnittelu\nAloittaja: samppa. Viimeisin vastaus jäseneltä samppa Touko 21, 2012. 4 Vastaukset\nOn niin kiinnostava tämä ilmiön aihe että ajattelin tehdä jonkinlaiset tuotoksen, vaikka alunperin osallistuin tähän pelkästään GE2 kurssin takia. Ajattelin että en liitä tuotosta heti suoranaisesti mihinkään aineeseen, vaan katson mitä lähtee…Jatka Luonnonvarojen käyttö, kansalaisvaikuttaminen\nAloittaja: Päivi Putkonen. Viimeisin vastaus jäseneltä Aki Luostarinen Touko 21, 2012. 10 Vastaukset\nMonella meillä on halu säilyttää arvokas luontomme ja ympäristömme hyvässä kunnossa jälkipolville. Itse kukin voi vaikuttaa pienillä asioilla siihen, miten ympäristöä käytämme. Juuri on …Jatka Suskun ilmiötuotoksen suunnittelua - Musta joutsen\nAloittaja: Susku. Viimeisin vastaus jäseneltä Aki Luostarinen Touko 20, 2012. 5 Vastaukset\nMinua kiinnostaisi kirjoittaa tulevaisuuden mustista joutsenista tai edes yhdestä niistä. Tarkoitukseni on osallistua tuotostekstilläni …Jatka Näytä kaikki\nLadataan syötettä\tJäsenet (35)\nMaailma on…"9 tuntia sitten Kati vastasi jäsenen Tanja keskusteluun Tanja tutkii tosielämän ilmiötä ryhmässä Tieto ja totuus 17.4.-31.5.2013"Minusta spontaanius ja vapaamuotoisuus sopii mitä parhaiten tänne ilmiötyöskentelyyn. Ehkä sitä voisi olla enemmän ihan perinteisessäkin opetuksessa? Minäkään en ajattele näitä…"20 tuntia sitten V-P Ranta vastasi jäsenen Pekka Niemi keskusteluun Katsotaan kristillipalloon. Onko tietoa tulevaisuudesta? ryhmässä Tieto ja totuus 17.4.-31.5.2013"Vaikea uskoa Afrikan tai Etelä-Amerikan maiden nousemiseen johtaviksi talousmaiksi. Maailman suurimman aseteollisuuden tukiessa ja pitäessä yllä konflikteja, varmistetaan luonnonvarojen riistokäytön mahdollisuus…"21 tuntia sitten Annukka Pehkonen vastasi jäsenen Sinikka Mustonen keskusteluun Uskomukset ja myytit ryhmässä Tieto ja totuus 17.4.-31.5.2013"Luomiskertomukset ovat kertomuksia maailman ja ihmisen synnystä. tunnetuin itselleni on raamatun luomiskertomus.


Luukku 11. / Tupsuryijy DIY – Marulla | Meillä kotona\nLuukku 11. / Tupsuryijy DIY\nTupsuryijy, tuo soma seinän koristaja ja huomattavasti helpompi valmistaa, kuin perinteinen seinäryijy. Itsellä on ajatus, että tämä päätyisi vielä joskus osaksi taulukollaasia, mutta nyt toistaiseksi saa olla yksikseen uuden kaapin yllä (josta joskus toiste vähän lisää).\nRyijyt elävät muutenkin uutta tulemistaan ja olen nettikirppareilta yrittänyt bongata jo jonkin aikaa meille sopivaa – kauniit tuntuvat olevan kiven alla ja halusin jotain pörröistä seinälle pian, joten päätin kokeilla tätä simppeliä tupsuversiota.\nSuunnitelmissa oli, että olisin tehnyt tästä suorakaiteen muotoisen ja valmistanut tupsuja puolet enemmän. Matkan varrella itseä alkoi kuitenkin houkuttaa ajatus kolmion mallisesta ryijystä ja vapaasti roikkuvista langanpätkistä. Tai jos totta puhutaan, niin minua alkoi houkuttaa ajatus siitä, että ei tarvitse tuntitolkulla pyörittää tupsuja, vaan keskittyä johonkin ihan muuhun..\nTee saman kokoisia tupsuja valitsemissasi väreissä. Itse käytin tupsuihin villalankaa, jota sattui kaapista löytymään. Ohjeet tupsujen valmistukseen löydät esim. täältä.\nValmista kuusi valkoista ja neljä ruskeaa tupsua.\nLeikkaa pahvista (itse käytin kertakäyttölautasta) kolmio ja kiinnitä tupsut pahviin haluamaasi muotoon.\nYlimpiin tupsuihin kiinnitin grillivartaisiin tarkoitetun tikun, jonka terävän pään vedin tylpäksi.\nLisää kolmion pitkään sivuun (jossa ruskea tupsut) villalankoja ja jätä ne roikkumaan. Leikkaa haluamaasi pituuteen.\nTänään lähden saattamaan siskon ja vauvan lentokentälle. Sisko lähtee yli puoleksi vuodeksi vauvansa kanssa maailmalle ja ikävä tulee olemaan kova. Hurjaa ajatella, että ensi kerralla kun nähdään, niin meidän perheen kuopus saattaa jo kävellä kipitellä!\nHeipat on joka kerta haikeita.\nIhana <3 En kestä, miten söpö!\nhei, kiitti! <3 Tämä on kyllä super söötti ja maailman helpoin tehdä. 🙂\nJa ehdottomasti semmoinen mitä haluaisin lähteä kokeilemaan. Kiitos vinkistä! 🙂\nOih, kiitos Anu! <3 Suosittelen testaamaan – äärimmäisen yksinkertainen toteuttaa ja ei vaadi tupsunpyörittelyn lisäksi muita erikoistaitoja. 😉


Toiminta - Kärsämäen 4H-yhdistys ry\nKärsämäen 4H-yhdistys on poliittisesti ja uskonnollisesti sitoutumaton yhdistys. Kärsämäen 4H-yhdistys on perustettu 1931, sen toiminta on muuttunut ajan mukaan. Nykyisin enää harvat kasvattavat kasvimailla omaa palstaa, kun taas ennen se oli todella yleistä. Yhteistyön merkitys korostuu, mekin teemme yhteistyötä muiden yhdistysten kanssa.\n8 LUOKKIEN METSÄPÄIVÄ\nKärsämäen 4H-yhdistys tarjoaa monipuolista tekemistä lapsille ja nuorille.\nLisätietoa toiminnoista löydät vasemmalta palstalta!\n4H-järjestö on mukana maa- ja metsätalousministeriön lanseeraamassa Hyönteishotellit2020-kampanjassa, jossa kannustetaan suomalaisia pystyttämään hyönteishotelleja omistamilleen pihoille, parvekkeille ja poluille.\nKampanja on osa YK:n kansainvälistä kasvinterveysvuotta, ja sen taustalla on huoli maailmanlaajuisesta hyönteiskadosta: ilman sopivia majapaikkoja koloissa pesivät pölyttäjät eivät selviydy eivätkä lisäänny, jolloin ruokakasvit katoavat.\nMuun muassa ilmastonmuutos, ympäristömyrkyt ja kaupungistuminen ovat kaventaneet pölyttäjähyönteisten luontaista elintilaa, joten hyönteiset kaipaavat ihmisten apua sopivan majapaikan löytämiseksi. Tarvitsemme pölyttäjähyönteisiä, jotta löydämme myös tulevaisuudessa lautasiltamme mustikat, omenahillon sekä muut ihanat marjat ja hedelmät.\nHyönteishotelli2020-kampanja tukee 4H:n arvoja sekä strategiaa. 4H haluaa olla mukana tukemassa luonnon monimuotoisuutta sekä kestävää kasvua tekemällä oppien.\nUhkaavan hyönteiskadon takia hotelleille riittää kysyntää hyönteisten maailmassa enemmän kuin koskaan. Kuten linnuille tehdään pönttöjä, voi päiväperhosille, erakkomehiläisille ja muille pihan hyönteisille perustaa hyönteishotellin vaikkapa maitopurkkiin helposti askarrellen. Hyönteishotellin rakentaminen on helppoa ja hauskaa tekemistä kerholaiselle vaikkapa yhdessä perheen kanssa viikonloppuna.\nYksinkertaiset ohjeet hyönteishotellin rakentamiseksi löydät 4H:n TOP-tehtäväsivustolta tästä linkistä.\nHotellin ripustaminen ei ole jokamiehen oikeus. On tärkeää muistaa, että hyönteishotelleja voi sijoittaa vain omistamalleen maalle, ei naapurin tontille eikä yleisille viheralueille tai kaupungin puistoihin.\nLisätietoja kampanjasta sekä vinkkejä oman hotellin pystyttämiseen löytyy Hyönteishotellit2020-kampanjan verkkosivuilta www.hyönteishotellit.fi. Yleisradio toteuttaa samaan aikaan Pelasta pörriäinen -hankkeen. Kukin hyönteisten ystävä voi ilmoittaa hyönteishotellinsa Yle Luonnon verkkosivuille osoitteessa yle.fi/luonto. Sivustolla voi seurata kampanjoissa rakennettujen hyönteishotellien määrää.\nOman hotellin voi jakaa sosiaalisessa mediassa aihetunnisteilla #hyönteishotellit2020, #pelastapörriäinen ja @hyonteishotellit2020, jolloin koko Suomi pääsee seuraamaan uuden ”hotelliketjun” levittäytymistä kevään ja kesän mittaan. Muista merkata kuvaasi myös @4hsuomi #4hsuomi\nÖtökkähotellin rakentaminen.pdf (939 kB)\nPanasonicin puunistutus kampanja\nJunnujen liikuntakerhon porukkaa pitämässä myyjäisiä nenäpäivä keräyksen hyväksi\n© 2021 Kärsämäen 4H-yhdistys ry


Kirjoituspiiri Mustepisara | Demi.fi\nEtusivu » Demilät » Novellit » Kirjoituspiiri Mustepisara\nPerustettu: 06.01.2017 / Novellit\nModeboxi: UUSI YHTEINEN KESKUSTELU ALOITETTU! https://www.demi.fi/keskustelut/novellit/kirjoituspiiri-mustepisara-yhteinen-keskustelu-2#.WahJfcirQ2w\nPIIRISSÄ ON TILAA UUSILLE PIIRILÄISILLE <3 Laitathan liittymispyynnön lisäksi viestiä myös yhteiseen keskuteluun tai demilän vieraskirjaan. Emme hyväksy pelkkiä pyyntöjä epäaktiivisuuden välttämiseksi.\nTervetuloa Kirjoituspiiri Mustepisaran demilään!\nTältä sivulta löydät aina kuluvan kuukauden kirjoitusaiheet sekä kaikki vanhat aiheet, vinkkejä kirjoittamiseen ja piirin toimintaan ja mahdollisesti muuta mukavaa. Luethan liittyessäsi piirin toimintaohjeet! Jos jokin on epäselvää, nykäise toki hihasta :)\nHUOM! Ilmoitathan jos jäät piiristä pois/tauolle. Tauon pituus on kaksi kirjoittamiskuukautta, jonka jälkeen sinua tullaan huhuilemaan. Piiristä poistetaan automaattisesti, jos et osoita aktiivisuutta kolmeen kirjoituskuukauteen, tai julkaise omaa keskusteluasi liittymispäivästäsi laskien kuukauden kuluessa.\nAntoisia piireilyhetkiä, eiköhän kirjoitella!\n- moderaattoritiimi rak_sumi & kiinankarviainen\nrak_sumi 06.08.2017 19:36\nMoi capturedeye, kiitos ilmoituksesta :)\nrak_sumi 02.08.2017 20:26\nHeippa antiperspirantti, tervetuloa mukaan :) Mahtavaa kuulla, että meidän piiri voisi olla se paikka jonka avulla pääset taas kirjoitusjuttuihin kiinni!\nKirjoituspiiri Mustepisara - yhteinen keskustelu #2rak_sumi31.08. 20:36\nKirjoituspiiri Mustepisara - nosepäsenosepäse31.08. 19:30\nKirjoituspiiri Mustepisara ● CHIHIIROCHIHIIRO28.08. 15:46\nKirjoituspiiri Mustepisara - ilvesmiesilvesmies06.08. 20:47\nKirjoituspiiri Mustepisara - antiperspiranttiantiperspirantti06.08. 15:29\nAiheet ehdotettava viim. 1.10.2017\nKirjoita mikä tahansa teksti hahmosta/hahmoista, joista on mielestäsi ollut tähän mennessä joko mukavin, mielenkiintoisin tai hauskin kirjoittaa.\nKirjoita satu, joka alkaa sanoilla "Olipa kerran".\nKERRO MUILLE OMAT VINKKISI PALAUTTEEN ANTAMISEEN\nMiten annat palautetta?\nMihin asioihin kiinnität huomiota palautetta antaessasi?\nAnnatko palautetta aina samalla tavalla?\nTule jakamaan vinkkisi yhteiseen keskusteluun ja muutenkin juttelemaan aiheesta!\n(Modet kasaavat vinkeistä demilään uuden listan syyskuun aikana.)\nJäsenet - 16 (suluissa oma vuoro antaa aihe)\nKirjoita teksti ystävyksistä, jotka eräänä aamuna herätessään huomaavat, että ovat joutuneet toistensa alitajuntaan. Miten he selviävät ajatuksista, joihin eivät ole tottuneet?\nKaikki maailman lukot sulkeutuvat yhtäkkiä. Mitä sitten tapahtuu? Mihin ihmiset jäävät, kenen kanssa jne.\n- Kirjoita runo elämäsi kaikkein surullisimmasta/kauneimmasta tapahtumasta.\n- Kirjoita novelli sinulle tärkeän kappaleen pohjalta. Linkkaa biisi tekstiisi kuunneltavaksi!\n- Aloita tekstisi sanoin: "Luulin sen olleen sinä, mutta..."\n- Aloita tarina sanoin: "Hänelle oli aina kerrottu, että nuket olivat tyttöjen juttu..."\n- Kirjoita hahmotyypistä tai aiheesta, jota olet vältellyt tai josta ei muuten ole vain tullut kirjoitettua.\n- Kirjoita tarina vanhan ihmisen näkökulmasta.\n- Aloita tarina sanoin: "Hänen äänensä ei ollut koskaan kuulostanut yhtä kylmältä..."\n- Kirjoita ympäristökuvaus, käytä kaikkia aistejasi ja uppoudu osaksi maisemaa.\n- Aloita tarina sanoin: "Hän oli odottanut vuosia..."\nLISÄÄ EHDOTUKSIA OTETAAN VASTAAN DEMILÄN VIERASKIRJAAN JA YHTEISEEN KESKUSTELUUN!\nParas paikka tai hetki kirjoittaa KESÄLLÄ?\nJossakin muualla, missä? Tule juttelemaan yhteiseen keskusteluun lisää aiheesta!\nKirjoita teksti jonkin aivottoman (esim. kasvin, huonekalun tai pikkuesineen) näkökulmasta. Tarkoituksena on siis luoda persoona ja ajatuksia jollekin sellaiselle, jolla niitä ei oikeasti ole.\nAloita tekstisi seuraavalla lauseella:\n“Hän ilmestyi ovelle läpimärkänä, mustelmilla ja glitterin peitossa.”\nParodioi omaa kirjoittamistasi. Mieti, mitkä mokat, kliseet ja aiheet toistuvat teksteissäsi ja vedä överiksi.\nKirjoita jonkun linkissä esiintyvän kuvan pohjalta RUNO. Tyyli vapaa, pituus jne ei väliä!\nKirjoita tarina kissan näkökulmasta.\nYhdistä tekstiisi jotain katsottavaa ja/tai kuunneltavaa.\nTää voi olla mitä vain, mutta esim. kuvaruno tai jonkun biisin linkkaaminen, tai vaikka oman tekstin äänittäminen. Esim. aijaa.comiin voi laittaa kuvia ja vocaroohon ääniä.